Aretusa (Migdonija)
Aretusa () ime je drevnog grčkog grada koji se nalazio u oblasti Migdoniji.
Prema jednoj tradiciji, u tom je gradu umro i bio pokopan slavni grčki tragičar Euripid. Međutim, u drugim izvorima kao mesto njegove smrti navode se Bormisk i Pela.

Aretusa se spominje u Pseudo-Skilakovom putopisu kao jedan od gradova koje su naseljavali Grci iznad ostrva Palene. U tom je putopisu Aretusa spomenuta uz gradove Alaptu i Apoloniju. Strabon smešta Aretusu u Migdoniju, na obali jezera Bolbe. Plinije Stariji kaže da se i Aretusa i Apolonija nalaze u Migdoniji i dodaje da su oba grada daleko od mora.

Grad su najverovatnije u 7. veku pne. osnovali kolonisti iz Halkide na Eubeji i nazvali ga po izvoru Aretusi koji se nalazio u blizini njihovog rodnog grada. U 5. veku pne. Perikle je tamo poslao dve hiljade kleruha jer je ta oblast bila bogata rudama i drvnom građom. Početkom 4. veka grad ulazi u Drugi atinski pomorski savez, a kasnije ga zauzima Filip II Makedonski. U Aretusi je bio posebno razvijen kult orfičkih misterija. Na akropoli u Aretusi Justinijan I podigao je jedno utvrđenje.

Ostaci grada, za koji se veruje da je nekadašnja Aretusa, pronađeni su u blizini današnjeg sela Rendine.

Reference

Literatura 

 

Drevni grčki gradovi